Lugejaks registreerimine
Tallinna Tehnikaülikooli (TalTech) raamatukogu on avatud kõigile lugejatele.
Raamatukogu lugejaks saab end registreerida raamatukogu infolauas või kodulehel oleva veebivormi kaudu.
Registreerimiseks täidetakse registreerimiskaart või veebivorm, kus kinnitatakse allkirjaga raamatukogu kasutuskorra täitmist.
Kohapeal lugejaks registreerimisel on vajalik esitada pildiga isikut tõendav dokument. Alla 16-aastase lapse lugejaks registreerimiseks on vajalik lapsevanema või eestkostja kirjalik nõusolek (pdf).
Lugejakaart võib olla:
- lugejakaardiks registreeritud kehtiv ID-kaart/ elamisloakaart/ digi-ID. (ID-kaardiga lugejaks registreerumine on tasuta.)
- raamatukogu lugejakaart. (Raamatukogu lugejakaart maksab 2,00 €. Kaotatud kaardi asendamine maksab 4,00 €).
Raamatukogu on võimalik külastada ühekordse külaliskaardiga, mis maksab 0,50 €. Külaliskaart annab õiguse kasutada raamatukogu teenuseid kohapeal. NB! Külaliskaardi alusel kojulaenutust ei vormistata.